
Kasutusloa andmine ( Tallinna mnt 30)

1. ASJAOLUD JA MENETLUSE KÄIK
[bookmark: _GoBack]30.12.2019 ehitisregistri keskkonda laekus läbivaatamiseks Tallinna mnt 30 ümberehitatud spordihoones esimesekorruse riietus-, duši-, WC, basseini- ja leiliruumidele, ehitisregistri kood 118010408, kasutusloa taotlus nr. 1911371/29077-1. Taotlusele on lisatud ehitusprojekt, töö nr 14056, projekteerija OÜ K&M projektbüroo, ning ehitusdokumentatsioon. 

30.12.2020  ehitisregistri  keskkonnas, koduleht www.ehr.ee,  on genereeritud kasutusloa eelnõu nr  1912371/23310,  menetluse nr 199656 ning eelnõu suunatud Päästeametile, Terviseametile, Kultuuriosakonnale,  Linnamajandusametile ning järelevalve osakonnale kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 31.12.2019  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
06.01.2020  hoone omaniku esindaja  taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid hindasid Tallinna mnt 30 ümberehitatud spordihoones esimese korruse riietus-, duši-, WC, basseini- ja leiliruumid vastavaks nõuetele ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu kasutusloa taotlus on tagastatud puuduste kõrvaldamiseks.

13.02.2020 ehitisregistri elektroonilisse keskkonda kõrvaldatud puudustega kasutusloa taotlus nr   1911371/29077-3 laekus edaspidiseks menetlemiseks. On genereeritud uus kasutusloa eelnõu nr   1912371/23310-3.

25.02.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.
Päästeamet kooskõlastas märkusega:
„Kuigi antud tööga olemasolevat ventilatsioonisüsteemi ei renoveeritud, on hetkel tõendamata, et saunaruumi ja riietusruumi nr 4 vahel oleval ventilatsioonitorustikul on kasutatud tuletõkkeklappe. Narva Linnavalitsuse poolt esitatud täitedokumentidest ei selgu, et torustikul oleks kasutatud tuletõkkeklappe, jooniste peal on klapid küll näidatud, kuid kaetud tööde aktist ei selgu, et klapid oleks torustike sisse paigaldatud. Kaetud tööde aktis on kirjas, et torustiku läbiviik on tihendatud tulepüsivaks, kuid selle kohta, et torus oleks tuletõkkeklapid, puudub igasugune informatsioon. Lisaks sellele on saunaruumidest koridori (ruum nr 114) poole tehtud ventilatsiooniava, kuid puudub info, et seal oleks kasutatud tuletõkkeplafooni või tuletõkkeklappi. Selgitada välja, kas tegelikult on saunakompleksi ventilatsioonitorustiku tuletõkkekonstruktsiooni läbiminekul kasutatud nõuetekohaseid tuletõkkeklappe/tuletõkkeplafoone. Juhul, kui tuletõkkeklapid puuduvad, siis tuleb need sinna panna.“
Tellija esindaja selgitas:
„Kasutusloa taotluse nr 1911371/29077 raames taotletakse kasutusluba aadressil Tallinna mnt 30 asuva Energia Spordikooli hoones rekonstrueeritavatele riietus-, duši-, WC-, basseini- ja leiliruumidele (projekti järgi ruumid nr 116-118, 120-122, 124-126, 128-137). Ventilatsioonisüsteem oli rekonstrueeritud 2015. aastal vastavalt K&M Projektbüroo OÜ „Tallinna mnt 30 hoone rekonstrueerimine“ ehitusprojektile nr 14056, mille kasutamiseks oli saadud kasutusluba 1612341/00178. Ülalpool nimetatud ruumide rekonstrueerimise töövõtu mahtu ei kuulu ventilatsioonitorustike ning tuletõkkeklappide ümberehitamine. Samas saunaruumi ja riietusruumi nr 4 vahel oleval ventilatsioonitorustikul on kasutatud tuletõkkeklappe ning nende olemasolu on kontrollitav riietusruumis olevate hooldusluukide kaudu. Tuletõkkeklapid on nähtavad ning hooldustöödeks kättesaadavad. Saunaruumidest koridori (ruum nr 114) viival ventilatsioonitorustikul oli ette nähtud tuletõkkeplafoon. Olemasolev plafoon on 19.02.2020 vahetatud uue tuletõkkeplafooni vastu.“
Järelevalve osakond kooskõlastus tingimisi märkusega: „Tellija esindaja teatas, et saunakompleksi ventilatsioonitorustiku tuletõkkekonstruktsiooni läbiminekul kasutatud nõuetekohaseid tuletõkkeklappe/tuletõkkeplafoone on Päästeameti poolt kontrollitud 2016 aastal hoones ümberehitatud ventilatsiooni-ja küttesüsteemi kasutusloa taotluse nr 1612341/00178 menetluse raames, millest on 11.02.2016 „Ehitise kasutusloa eelnõu kooskõlastuses“ nr 7.2-3.3/123.2 Päästeameti esindaja Narva linnavalitsust teavitanud (kiri on lisatud ).19.02.2020 vahetatud tuletõkkeplafooni kohta info edastada Päästeametile.“
Ehitusseadustiku § 50 lg 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded,

Seega ehitusseadustiku § 55 kohaselt Tallinna mnt 30 ümberehitatud spordihoones esimese korruse riietus-, duši-, WC, basseini- ja leiliruumidele kasutusloa andmisest keeldumise põhjused puuduvad ning võib anda osakasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2    
       kohaselt järelevalve osakonna põhiülesandeks on ehitus- ja kasutuslubade taotluste 
       menetlemine ning linnavalitsuse vastavasisuliste korralduste ettevalmistamine, mille 
       alusel toimub ehitusloa või kasutusloa andmine, muutmine, kehtetuks tunnistamine või 
       andmisest keeldumine.

3. OTSUS
3.1. Väljastada Tallinna mnt 30 ümberehitatud Narva spordihoones esimesekorruse riietus-, duši-, WC, basseini- ja leiliruumidele, ehitisregistri kood 118010408, osakasutusluba. 
3.2. Kohustada Narva sõudebaasihoone omanikku 19.02.2020 vahetatud tuletõkkeplafooni kohta info edastada Päästeametile.

4. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

